REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/30-13

30. januar 2013. godine

B e o g r a d

Z A P I S N I K

7. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE NARODNE SKUPŠTINE REPUBLIKE SRBIJE, ODRŽANE 28. JANUARA 2013. GODINE

Sednica je počela u 11,05 časova.

Sednicom je predsedavao Dejan Radenković, predsednik Odbora.

Sednici su prisustvovali članovi Odbora: Vladimir Marinković, Milovan Marković, Mujo Muković, Srđan Spasojević i Željko Sušec.

Sednici su prisustvovali zamenici odsutnih članova Odbora: Bojana Božanić, zamenik Milana Lapčevića, Slavoljub Vlajković, zamenik Stefane Miladinović, Rajko Stevanović, zamenik Branislava Jovanovića i Srđan Miković, zamenik člana Odbora.

Sednici nisu prisustvovali članovi Odbora: Zoran Bojanić, Gorica Gajić, Radmila Gerov, Slobodan Jeremić, Vladimir Jovanović, Milan Kovačević i Milan Mirosavljević, niti njihovi zamenici.

Pored članova Odbora sednici je prisustvovao narodni poslanik Srđan Milivojević.

Sednici su prisustvovali iz Ministarstva saobraćaja: Mirjana Trifunović, pomoćnik ministra i Veljko Kovačević, savetnik.

Na predlog predsednika Odbora, jednoglasno usvojen je sledeći:

**D N E V N I R E D**

1. Razmatranje Predloga zakona o državnoj pripadnosti i upisu plovila, u pojedinostima, i

1. R a z n o.

Prva tačka dnevnog reda - **Razmatranje Predloga zakona o državnoj pripadnosti i upisu plovila, u pojedinostima**

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o državnoj pripadnosti i upisu plovila.

I

Odbor je odlučio da predloži Narodnoj skupštini da **prihvati** sledeće amandmane:

- **na član 13**, koji su zajedno podnele narodni poslanici Donka Banović i Milica Vojić Marković (jednoglasno), i

- **na član 20**, koji je podnela narodni poslanik Donka Banović (jednoglasno).

II

Odbor je odlučioda predloži Narodnoj skupštini da **odbije** sledeće amandmane:

- **na član 3**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 5**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 12**, koji su zajedno podnele narodni poslanici Donka Banović i Milica Vojić Marković (2 ,,za“);

- **na član 16**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 19**, koji su zajedno podnele narodni poslanici Donka Banović i Milica Vojić Marković (3 ,,za“);

- **na naslov** **iznad člana 20**, koji je podnela narodni poslanik Milica Vojić Marković (1 ,,za“);

- **na član 33**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 40**, koji su zajedno podnele narodni poslanici Donka Banović i Milica Vojić Marković (3 ,,za“);

- **na član 52**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 55**, koji je podneo narodni poslanik Marijan Rističević (3 ,,za“);

- **na član 62**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 65**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 100**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 125**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 137**, koji su zajedno podnele narodni poslanici Donka Banović i Milica Vojić Marković (1 ,,za“);

- **na član 144**, koji su zajedno podnele narodni poslanici Donka Banović i Milica Vojić Marković (1 ,,za“), i

- **na član 185**, koji je podneo narodni poslanik Marijan Rističević (0 ,,za“).

Odbor je razmotrio i pisani predlog narodnog poslanika Srđana Milivojevića, upućen predsedniku Odbora, da se u članu 14. Predloga zakona umesto reči: ,,Beograd“ unese reč: ,,Stalać“, sa obrazloženjem da će se tako doprineti razvoju Stalaća, Ćićevca i centralne Srbije.

U raspravi, koja je usledila, zamenik člana Odbora Srđan Miković je predložio da se o ovom predlogu Odbor izjasni kao o amandmanu Odbora.

Mirjana Trifunović, pomoćnik ministra saobraćaja, ukazala je da ovaj predlog amandmana nije pravno moguć, jer u Stalaću ne postoji lučka kapetanija kao preduslov za upis plovila, a da Lučka kapetanija Beograd jedina ima sve neophodne administrativne kapacitete u prostoru i u ljudstvu.

Na kraju rasprave Odbor nije prihvatio ovaj predlog (3,,za“).

U diskusiji su učestvovali: Dejan Radenković, Srđan Milivojević, Veljko Kovačević, Srđan Miković, Srđan Spasojević i Mirjana Trifunović.

Za izvestioca Odbora na sednici Narodne skupštine određen je Dejan Radenković, predsednik Odbora.

Druga tačka dnevnog reda - **R a z n o**

Pod tačkom razno predsednik Odbora je predložio da Radna grupa Odbora za predstavke do 1. februara 2013. godine razmotri predstavke upućene Odboru posle 4. sednice Odbora.

Na sednici je vođen tonski zapis.

Sednica je zaključena u 11,55 časova.

SEKRETAR PREDSEDNIK ODBORA

Biljana Ilić Dejan Radenković